अन्तोनियो कोस्ता

अन्तोनियो लुईश सन्तोस दा कोस्ता (; जन्म: १७ जुलाई १९६१) एक पुर्तगाली विधिवेत्ता तथा राजनेता हैं, जो वर्ष २०२४ से यूरोपीय परिषद् के अध्यक्ष के रूप में कार्यरत हैं। इससे पूर्व वे वर्ष २०१५ से २०२४ तक पुर्तगाल के प्रधानमन्त्री तथा वर्ष २०१४ से २०२४ तक समाजवादी दल के महासचिव रहे।

लिस्बन में जन्मे कोस्ता ने वर्ष १९९५ से १९९७ तक संसदीय कार्यों के राज्य‑सचिव, वर्ष १९९७ से १९९९ तक संसदीय कार्यमन्त्री, वर्ष १९९९ से २००२ तक न्यायमन्त्री, वर्ष २००५ से २००७ तक गृहमन्त्री तथा वर्ष २००७ से २०१५ तक लिस्बन के महापौर के रूप में दायित्व निभाया। 

वर्ष २०१४ में कोस्ता समाजवादी दल के महासचिव निर्वाचित हुए। प्रधानमन्त्री के रूप में उनका लगभग नौ वर्षीय कार्यकाल पुर्तगाली लोकतन्त्र में दूसरा सबसे दीर्घ है। शासन‑व्यवस्था में सक्रिय दायित्वों के आधार पर वे पुर्तगाल के आधुनिक लोकतान्त्रिक इतिहास में सर्वाधिक दीर्घकाल तक सेवा देने वाले राजनेता भी माने जाते हैं, तथा इबेरियाई प्रायद्वीप के किसी भी राष्ट्रीय नेता की तुलना में २१वीं शताब्दी का सर्वाधिक लम्बा कार्यकाल भी उनका ही है। ७ नवम्बर २०२३ को, देश में लघ्वातु (लिथियम) खनन तथा उदजन (हाइड्रोजन) परियोजनाओं के प्रबन्धन से सम्बद्ध कथित भ्रष्टाचार और कदाचार की जाँच के पश्चात्, कोस्ता ने त्यागपत्र दे दिया। पुर्तगाल के राष्ट्रपति ने संसद् भंग करने का निर्णय लिया और आकस्मिक आम चुनाव की घोषणा की। कोस्ता २ अप्रैल २०२४ तक कार्यवाहक प्रधानमन्त्री के रूप में पद पर बने रहे, जिसके पश्चात् लुईश मोन्तेनेग्रो ने उनका स्थान ग्रहण किया।

दिसम्बर २०२४ में कोस्ता ने चार्ल्स मिशेल का स्थान ग्रहण करते हुए यूरोपीय परिषद् के अध्यक्ष का पद सँभाला। अध्यक्ष के रूप में कोस्ता ने रूस द्वारा यूक्रेन पर आक्रमण के समय यूक्रेन के प्रति यूरोपीय समर्थन की पुनर्पुष्टि की।

 व्यक्तिगत जीवन 
वर्ष १९८७ में कोस्ता ने फ़र्नान्दा मारिया गोनसाल्वेश तादेउ से विवाह किया, जो पेशे से अध्यापिका हैं। दम्पत्ति के एक पुत्र और एक पुत्री हैं। वर्ष २०१७ से कोस्ता के पास भारत का विदेशी नागरिकता प्रमाणपत्र (, OCI) भी है।

 प्रारम्भिक जीवन व शिक्षा 
अन्तोनियो लुईश सान्तोश दा कोस्ता का जन्म १७ जुलाई १९६१ को लिस्बन, पुर्तगाल में हुआ। वे लेखक ऑरलान्दो दा कोस्ता और पत्रकार मारिया अन्तोनिया पाला के पुत्र हैं। उनकी वंशावली में पुर्तगाली, फ़्रान्सीसी, मोज़ाम्बिकीय तथा गोवा मूल सम्मिलित है।Then Came A Gandhi , outlookindia.com, retrieved 10 September 2015 गोवा में उन्हें स्नेहपूर्वक “बाबुश” कहा जाता है, जो कोंकणी में “प्रिय युवा” के अर्थ में प्रयुक्त होता है।Then Came A Gandhi , outlookindia.com, retrieved 10 September 2015

कोस्ता ने १९८० के दशक में लिस्बन विश्वविद्यालय के विधि अनुभाग से उपाधि प्राप्त की। इसी काल में वे राजनीति में प्रविष्ट हुए और नगर परिषद् में समाजवादी दल के प्रतिनिधि के रूप में निर्वाचित हुए।Then Came A Gandhi , outlookindia.com, retrieved 10 September 2015 उन्होंने वर्ष १९८७ में अनिवार्य सैन्य सेवा पूर्ण की और १९८८ से कुछ समय तक विधि‑व्यवसाय भी किया, जिसके पश्चात् वे पूर्णकालिक रूप से राजनीति में सक्रिय हो गए।Axel Bugge (4 October 2015), Portuguese Socialist leader Costa candidate for PM  Reuters.

 सन्दर्भ 

श्रेणी:जीवित लोग
श्रेणी:1961 में जन्मे लोग